laion/Wikipedia-Exotic huggingface dataset:
הולנד במשחקים הפאראלימפיים

הולנד השתתפה לראשונה במשחקים הפאראלימפיים ברומא (1960) כאשר שלחה לאולימפיאדה חמישה ספורטאים, שזכו בתשע מדליות: 3 מדליות זהב ו-6 מדליות כסף. מאז, הולנד השתתפה בכל אולימפיאדות הקיץ. אולימפיאדת החורף הראשונה בה השתתפה הולנד היו המשחקים הפאראלימפיים אינסברוק (1984), ומאז היא השתתפה בכל אולימפיאדות החורף, פרט למשחקים הפאראלימפיים טורינו (2006). אולימפיאדת השיא של הולנד הייתה המשחקים הפאראלימפיים ניו יורק וסטוק מנדוויל (1984), בהם זכתה ב-135 מדליות, מתוכן 55 מדליות זהב. הולנד אירחה המשחקים הפאראלימפיים ארנהם (1980). הולנד במשחקים האולימפיים הולנד במשחקים האולימפיים לנוער מדיה וקבצים בנושא הולנד במשחקים הפאראלימפיים בוויקישיתוף
פולין במשחקים הפאראלימפיים

רפובליקת פולין השתתפה לראשונה במשחקים הפאראלימפיים בהיידלברג (1972). היא השתתפה מאז בכל אולימפיאדות הקיץ. אולימפיאדת החורף הראשונה בה השתתפה פולין הייתה האולימפיאדה הראשונה, המשחקים הפאראלימפיים אורנסקולדויק (1976). מאז היא השתתפה בכל אולימפיאדות החורף, פרט למשחקים הפאראלימפיים גיילו (1980). אולימפיאדת השיא של פולין היו המשחקים הפאראלימפיים ארנהם (1980), בה זכתה ב-177 מדליות, מתוכן 75 מדליות זהב. פולין במשחקים האולימפיים פולין במשחקים האולימפיים לנוער מדיה וקבצים בנושא פולין במשחקים הפאראלימפיים בוויקישיתוף
לטביה במשחקים הפאראלימפיים

הרפובליקה של לטביה השתתפה לראשונה במשחקים הפאראלימפיים בברצלונה (1992), האולימפיאדה הראשונה לאחר התפרקות ברית המועצות. מאז היא השתתפה בכל אולימפיאדות הקיץ. לטביה זכתה במדליות הראשונות שלה במהלך המשחקים הפאראלימפיים סידני (2000), 3 מדליות ארד. לטביה השתתפה ב-2 משחקי חורף בלבד: המשחקים הפאראלימפיים לילהאמר (1994) והמשחקים הפאראלימפיים טורינו (2006). לטביה במשחקים האולימפיים לטביה במשחקים האולימפיים לנוער
אירלנד במשחקים הפאראלימפיים

הרפובליקה של אירלנד השתתפה לראשונה במשחקים הפאראלימפיים ברומא (1960), המשחקים הפאראלימפיים הראשונים. היא שלחה לאולימפיאדה זו חמישה ספורטאים, שזכו בשתי מדליות זהב. אירלנד השתתפה בכל אולימפיאדות הקיץ מאז, ומעולם לא השתתפה במשחקי החורף הפאראלימפיים. אולימפיאדת השיא של אירלנד הייתה המשחקים הפאראלימפיים ניו יורק וסטוק מנדוויל (1984), בה זכתה ב-66 מדליות, מתוכן 20 מדליות זהב. אירלנד במשחקים האולימפיים אירלנד במשחקים האולימפיים לנוער
חורבת זיתה

חורבת זיתה הוא אתר ארכאולוגי בשיפולי רמת הגולן, בו נתגלו שרידי יישוב יהודי מתקופת המשנה והתלמוד ובית כנסת קדום. החורבה שוכנת מעל גדתו הדרומית של נחל דליות, כשני קילומטרים ממזרח למושב מעלה גמלא, וברום של כ-180 מטרים מעל פני הים. בחורבה נתגלו חרסים מהתקופה הרומית המאוחרת ומהתקופה הביזנטית, וכן פריטים ארכיטקטוניים האופייניים לבתי כנסת בגולן ובגליל, ובהם אבני גזית, משקופים, עמודים, כותרות ומזוזות. בסמוך לאתר, לאורך נחל דליות, אותרו שרידי בתי כנסת נוספים בעלי מאפיינים דומים לאלו של חורבת זיתה, בחורבת בתרה ובחורבת חוחה. א' שילר, אריאל כתב עת לידיעת ארץ ישראל, חוברת 52 - בתי כנסת בגליל ובגולן, תשמ"ז-1987, עמ' 98-99.
איסלנד במשחקים הפאראלימפיים

הרפובליקה של איסלנד השתתפה לראשונה במשחקים הפאראלימפיים בארנהם (1980). היא שלחה לאולימפיאדה זו 12 ספורטאים, שזכו במדליית זהב ובמדליית ארד. מאז השתתפה איסלנד בכל אולימפיאדות הקיץ. אולימפיאדת החורף הראשונה בה השתתפה איסלנד הייתה המשחקים הפאראלימפיים לילהאמר (1994). באולימפיאדות הבאות היא לא לקחה חלק, וחזרה להשתתף באולימפיאדות החורף החל מהמשחקים הפאראלימפיים ונקובר (2010). איסלנד במשחקים האולימפיים איסלנד במשחקים האולימפיים לנוער
חורבת חוחה

חורבת חוחה הוא אתר ארכאולוגי בשיפולי רמת הגולן, בו נתגלו שרידי יישוב יהודי מתקופת המשנה והתלמוד ובית כנסת קדום. החורבה שוכנת מעל גדתו הדרומית של נחל דליות, בסמוך לצומת הכניסה למושב מעלה גמלא, ברום של כ-100 מטרים מעל פני הים. שרידי בית הכנסת העתיק שוכנים בדרום החורבה, בנקודה הגבוהה ביותר בה, ונתגלו בשנת 1976. הקיר הדרומי של המבנה, העשוי אבני גזית, השתמר לגובה. סביב המבנה ובתוכו אותרו שרידי עמודים, כותרות ואיפריזים מעוטרים, האופייניים לבתי כנסת קדומים באזור. בשטח החורבה נמצא מטבע מראשית המאה ה-8 לספירה וכן מטבע מהמחצית השנייה של המאה ה-12. בסמוך לאתר, לאורך נחל דליות, אותרו בתי כנסת קדומים בעלי מאפיינים דומים לחורבת חוחה, בחורבת בתרה ובחורבת זיתה. אלי שילר, אריאל - כתב עת לידיעת ארץ ישראל, גיליון 52 - בתי כנסת בגליל ובגולן, תשמ"ז-1987, 94-92.
מגן אמה

מגן אמה הוא מגן המיועד לספוג את המהלומה שתחטוף האמה. מגנים מסוג זה נפוצים בקרב מתאמנים באמנויות לחימה מכיוון שבמהלך הקרבות נדרשים הספורטאים להדוף מכות של היריב באמצעות היד, ובפרט בעיטות באמצעות האמה. ללא המגן, ישנה אפשרות גבוה כי היד תישבר. ישנם מגנים אליהם מחוברת גם כפפה או מגן למרפק. המגנים לרוב נלבשים מתחת לשרוול. המגנים מורכבים מגומי או בד, שבתוכו ספוג, לעיתים קשיח ולעיתים רך. ישנם שני סוגים עיקריים של מגנים: מגנים אותם ניתן להדק אל האמה באמצעות סקוצ'ים, והם עשויים גומי. הסוג השני הוא של מגנים העשויים מבד ונלבשים כמו "גרב" על גבי היד, אלו נפוצים פחות ומחירם זול יותר. את המגנים ניתן לרכוש במידות שונות, והם מיוצרים על ידי מגוון רב של חברות. מחירם נע בין עשרות שקלים ועד למאות שקלים. מגן שוק מגן שיניים
כדורגל באולימפיאדת סידני (2000)

אולימפיאדת סידני (2000) נערכה בסידני, אוסטרליה. תחרויות הכדורגל נערכו בין 13 באוגוסט ל-30 באוגוסט 2000. בטורניר הגברים השתתפו 16 נבחרות, ובטורניר הנשים השתתפו 8 נבחרות לאומיות. 6 אצטדיוני כדורגל אירחו את משחקי הכדורגל האולימפיים. את משחקי הפיינל אירחו האצטדיון האולימפי ואצטדיון הקריקט של מלבורן. לכבוד המשחקים האולימפיים החליטו המארגנים שגם אצטדיון קנברה יארח חלק מהמשחקים כדי לכבד את בירת אוסטרליה קנברה. זוכות המדליות הכובשת המצטיינת - הרפובליקה העממית של סיןסון ון פרס הקבוצה ההוגנת מטעם פיפ"א - גרמניה מדיה וקבצים בנושא כדורגל באולימפיאדת סידני בוויקישיתוף אתר האינטרנט הרשמי של כדורגל באולימפיאדת סידני
סבטלנה דמידוב

סבטלנה דמידוב (נולדה ב- 8 ביולי 1960) היא שחקנית ישראלית. דמידוב נולדה במוסקבה, רוסיה. בוגרת האקדמיה הממלכתית לאמנות במוסקבה. שיחקה בתיאטרון ע"ש מאייקובסקי במוסקבה. בשנת 1990 עלתה לישראל. ב-1992 הצטרפה דמידוב לתיאטרון גשר. נשואה לשחקן ישראל דמידוב ולהם שלושה ילדים. האידיוט, תיאטרון גשר (1992) אדם בן כלב, תיאטרון גשר (1993) בשפל, תיאטרון גשר (1994) כפר, תיאטרון גשר (1996) עיר - סיפורי אודסה, תיאטרון גשר (1996) שלוש אחיות, תיאטרון גשר (1997) מזימה ואהבה, תיאטרון גשר (1999) מר ברינק, תיאטרון גשר (2000) העבד, תיאטרון גשר (2002) שושה, תיאטרון גשר (2003) כולם רוצים להוליווד, תיאטרון גשר (2004) עקר בית, תיאטרון הקאמרי (2005) עניין של סגנון, תיאטרון גשר (2006) יאקיש ופופצ'ה, תיאטרון גשר (2007) הנסיכה איבון, תיאטרון גשר (2010) שש נפשות מחפשות מחבר, תיאטרון גשר (2010) דון ז'ואן, תיאטרון גשר (2011) הארווי, תיאטרון גשר (2012) הנפש הטובה מסצ'ואן, תיאטרון גשר (2014) אני דון קיחוטה, תיאטרון גשר (2015) קדוש מעונה, תיאטרון גשר (2016) קיץ במריאנבד, תיאטרון גשר (2017) מקבת' - גרסה ללא מילים, תיאטרון גשר (2018) אורסטיאה, תיאטרון גשר (2018) השחף, תיאטרון גשר (2021) שלוש אצבעות - אחות (2001) חלומות מתוקים - מרינה לישנסקי (2003) טיפול נמרץ (2003) שלווה - פציינטית (2004) זינזאנה - הסוהרת סופי (2005) פרשת השבוע - יאנה (2006) החיים זה לא הכל - חסרת בית (2009) דאוס - ד"ר הוניג (2009) תא גורדין - נטליה (2012) בלו נטלי - אמא של ג'ני (2013) רמזור - אולגה (2014) שוברי גלים - אמא של גוצ'י (2016) חברות - המורה למחול (2018) ליידי טיטי - סוניה (2018) לעוף על אנה (2023) קליניקה מיה פלורנטין זמן סליחות שיר פרידה בני בני ילד רע אוסטרליה שלי סבטלנה דמידוב, במיזם "אישים" לתיעוד היצירה הישראלית סבטלנה דמידוב, במסד הנתונים הקולנועיים IMDb (באנגלית) סבטלנה דמידוב, בארכיון תיאטרון גשר סבטלנה דמידוב, באתר הבמה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ג'יימס פוגארטי

ג'יימס פוגארטי (נולד ב-1978 באנגליה), הוא אמן בריטי הידוע בכינוי Mr. Fog. הוא האדם העומד מאחורי אוויגקייט (Ewigkeit), ליין מוזיקלי של מטאל עם נטייה חזקה למוזיקה אלקטרונית מסוג חדש, המכונה באנגלית Electronic experimental dark metal. המוזיקה של אוויגקייט עוסקת בעיקר בספיריטואליזם, בתודעה ומוזרויות מסוגים שונים. שמו האמיתי של מר ערפל הוא ג'יימס פוגארטי, והוא נולד בברייטון שבסאסקס המזרחית, בריטניה. ב-1994 היה חבר בלהקת הבלאק מטאל הבריטית Meads of Asphodel, אולם פרש ממנה והחל ליצור את סגנון המוזיקה המיוחד שלו, תחת הכינוי "מר ערפל", במסגרת אוויגקייט. אוויקגייט בגרמנית פירושו "נצח". ב-1994 הוציא את הדמו הראשון שלו, Faery Lands Forlorn, לאחר מכן את Beyond Realms Unknown ב-1995 וב-1996 הוציא את הדמו Dwellers On The Threshold. יש לציין שאף אחד מהם לא זכה להצלחה פנומנלית, אולם הם עזרו לקדם את שמו של מר ערפל בציבור, וב-1997 הוציא את האלבום המלא הראשון שלו Battle Furies. שנתיים מאוחר יותר הוציא את האלבום השני שלו, Starscape. שוב, האלבומים לא הפכו אותו למפורסם בקנה מידה עולמי, אבל יש למר ערפל קהל מעריצים נלהב מאוד בתחומו שלו. ב-2003 הוציא את Land Of Fog, שזכה להצלחה גדולה יחסית. מאז הוציא עוד שני אלבומים. בשנת 2008 הוא הקים פרויקט חדש Jaldaboath שהוציא מספר יצירות תחת נאפלם רקורדס. כיום הוא פועל תחת חברת התקליטים Earache Records. ג'יימס פוגארטי, באתר MusicBrainz (באנגלית) ג'יימס פוגארטי, אמן באתר Encyclopedia Metallum (באנגלית) ג'יימס פוגארטי, באתר Discogs (באנגלית)
דמיטרו ריז'וק

דמיטרו ריז'וק (באוקראינית: Дмитро Юрійович Рижук; נולד ב-5 באפריל 1992 בקייב, אוקראינה) הוא כדורגלן אוקראיני המשחק בעמדת הבלם בקבוצת שחטיור קרגנדה. דמיטרו ריז'וק החל את דרכו במחלקת הנוער של דינמו קייב. לאחר שהרשים את הצוות המקצועי עלה דמיטרו לקבוצת הבוגרים של דינמו קייב אך לא זכה לרשום הופעה במדיה. לאחר שלא קיבל דקות משחק, בעונת 2014/15 חתם ריז'וק בקבוצת הבת של דינמו קייב. בעונת 2015/16 הושאל למטאליסט חרקוב האוקראינית. לקראת עונת 2016/17 חתם בהפועל עכו מהליגה הלאומית, עימה העפיל לליגת העל בתום העונה. בקיץ 2017 חתם בהפועל עפולה. מדיה וקבצים בנושא דמיטרו ריז'וק בוויקישיתוף דמיטרו ריז'וק, באתר ההתאחדות לכדורגל בישראל דמיטרו ריז'וק, באתר Transfermarkt דמיטרו ריז'וק, באתר Soccerway דמיטרו ריז'וק, באתר WorldFootball.net דמיטרו ריז'וק, באתר FootballDatabase.eu עמוד השחקן באתר ההתאחדות לכדורגל באוקראינה (באוקראינית)
פיליפסבורג (סנט מארטן)

פיליפסבורג היא העיר הגדולה ביותר ועיר הבירה של מדינת סנט מארטן. העיר ממוקמת על רצועה צרה של קרקע בין מפרץ גדול מלוח. העיר משמשת כמרכז המסחרי של האי סנט מרטין, ובזכותו סנט מארטין נכללת בחצי הדרומי. נכון ל-2011 ישנם באי 1,327 תושבים. האי היה הראשון שסומן על ידי כריסטופר קולומבוס ב-11 בנובמבר 1493, אבל כבר היה שם יישוב שם לפני התגלית שלו. פיליפסבורג נוסדה בשנת 1763 על ידי ג'ון פיליפס, סקוטי, קפטן חיל הים ההולנדי. היישוב הפך במהרה מרכז עמוס של סחר הבינלאומי. שני המבצרים ההיסטוריים מעידים על החשיבות אסטרטגית של פיליפסבורג בסנט מארטן של ההיסטוריה: מבצר אמסטרדם ואת פורט ויליאם. אזור זה בדרך כלל משופע ונמצא בעונה היבשה. על פי מערכת מזג האוויר, פיליפסבורג בעלת מזג אוויר טרופי סוואנה. אטרקציית הקנייה העיקריות וחזיות הרחובות היפים נמצאים בלב ליבה של העיר. גם נמל  פיליפסבורג הוא נמל מבוקר על ידי ספינות שיט רבות, ספינות כמו Celebrity Solstice, Crown Princess דיסני מג'יק, ומאז 2010 גם ספינות כגון Oasis of the Seas ו- Anthem of the Seas. ערך מורחב – נמל התעופה הנסיכה יוליאנה הנמל מפורסם ברחבי העולם בשל היותו קרוב לחוף הים ותמונות מקרוב של נחיתת מטוסים, הנמל עצמו הפך עבור רבים סיבה בפני עצמה לבקר. הדף סילון מהמטוסים יוצא וגורם ליצירת גלים מלאכותיים. עם זאת, הדפי הסילון פיזית מסוכנים כל כך שהצופים צריכים להזהר; הרשויות המקומיות צריכות להציב אזהרה על גדרות שדה התעופה כדי להודיע לאנשים על הסכנה של הדף סילון מהמטוסים. מדיה וקבצים בנושא פיליפסבורג בוויקישיתוף "Accenting St. Maarten, Dutch Caribbean". geographia.com. "Philipsburg, Sint Maarten Köppen Climate Classification (Weatherbase)". Weatherbase.
ארבורטום

ארבורטום (בלטינית: Arboretum, מהמילה Arbor – עץ) הוא גן בוטני יערני – המתמקד באיסוף, תצוגה ומחקר של עצים או שיחים בלבד, ולא במיני צמחים קטנים כמו גן בוטני רגיל. את המונח "ארבורטום" טבע לראשונה הבוטניקאי האנגלי ג'ון קלאודיוס לאודון בשנת 1833, אך גנים בוטניים מסוג זה התקיימו הרבה לפני כן. הפרעונים במצרים העתיקה היו הראשונים שנטעו עצים אקזוטיים ונהגו לגדל ולטפל בהם בגנים מיוחדים שטיפחו. ישנם ארבורטומים המוקדשים לסוג מסוים של עצים או שיחים, כגון שיחי גפנים, עצי מחט, עצי אלון, או עצי ערבה. כחלק מתפקידם המדעי והמחקרי, חלק מגני הארבורטום כוללים גם משתלות וחדרי טיפול עבור עצים חולים או זקנים. לרוב, מעוצב ארבורטום בצורת סביבה טבעית או כפרית רגילה ומתפרש על פני שטח רחב. הארבורטום הלאומי של ארצות הברית, שנמצא בוושינגטון, הוא אחד הגדולים בעולם, וכולל גם מוזיאון לעצי בונסאי וכמה גני גידול ואיקלום לאומיים. הוא נמצא בסמיכות לגן הבוטני של ארצות הברית. בישראל מצוי ארבורטום ביער אילנות באזור השרון. הוא הוקם במהלך שנות ה-50 המוקדמות, ובשנת 1993 הכריז משרד החקלאות ביחד עם קק"ל על הגן בתור הארבורטום הלאומי של ישראל. הארבורטום הלאומי של ארצות הברית ארבורטום, באתר אנציקלופדיה בריטניקה (באנגלית)
פרץ וזאן

פרץ וזאן הוא מנכ"ל משרד המדע והטכנולוגיה לשעבר. וזאן שירת בצה"ל כקצין בפיקוד העורף, בשנים 1993–1998 שימש מפקד מחוז לכיש. בהמשך שימש ראש ענף מבצעים במטה פיקוד העורף. בספטמבר 2002 מונה למפקד מחוז הדרום ושירת בתפקיד עד אוקטובר 2005. השתחרר משירות הקבע בדרגת אלוף-משנה ובשירות המילואים ממלא תפקיד ברשות החירום הלאומית. לאחר שחרורו מונה ב-2006 למנהל מחוז דרום בשירות התעסוקה, ב-2008 מונה למנהל מחוז דן וכיהן בתפקיד עד 2014. בינואר 2016 מונה למנכ"ל משרד המדע, הטכנולוגיה והחלל, תפקיד בו כיהן עד ינואר 2019. בין השנים 2016-2020 כיהן וזאן כיו"ר הישראלי של קרן המחקרים ישראל-גרמניה (GIF). וזאן בעל תואר ראשון בהצטיינות בכלכלה ובלוגיסטיקה מאוניברסיטת בר-אילן ותואר שני בהצטיינות במדיניות ציבורית מאוניברסיטת בר-אילן. וזאן נשוי ואב לשניים, מתגורר בתל אביב. מדיה וקבצים בנושא פרץ וזאן בוויקישיתוף משרד המדע, ‏הממשלה אישרה את מינויו של פרץ וזאן לתפקיד מנכ"ל משרד המדע, באתר "הידען", 11 בינואר 2016 משרד המדע, ‏מנכ"ל משרד המדע והטכנולוגיה פרץ וזאן מסיים את תפקידו, באתר "הידען", 18 בספטמבר 2018
אינגריד פלדמן

אינגריד פלדמן (בהולנדית: Ingrid Feldman; נולדה ב-23 ביולי 1973) היא דוגמנית עבר הולנדית-ישראלית. פלדמן נולדה בהולנד, בעיירה שעל יד הגבול עם גרמניה. ב-1991 נבחרה למלכת היופי של הולנד. אך לאחר מכן נלקח ממנה תארה, משום שהתגלה, שהייתה נשואה באותו זמן. היא הגיעה לישראל בגיל 20, בעקבות בן זוגה הישראלי. בזמן שהייתה בחוף הים, גילה אותה צלם, והיא חתמה חוזה עם סוכנות לוק. פלדמן הופיעה בעשרות תצוגות אופנה בישראל, בין היתר של חברת האופנה הישראלית "קסטרו", ועברה הדרכה אצל סמדר גנזי. ב-2005 הצטלמה למגזין בגדי הים של "בלייזר". היא התפרסמה בטלוויזיה כאחת מנערות "גלגל המזל". ב-1999 גילמה דוגמנית בסדרה "רמת אביב גימל", באותה שנה באירוויזיון שהתקיים בישראל, הופיעה בסרטונים בין השירים. ב-2008 החלה לשמש כפרזנטורית של רשת אופנת הנשים לורד קיטש. פלדמן עובדת כמאפרת מקצועית. פועלת גם כציירת בסגנון ריאליסטי, מציירת בעיקר נופים ימיים, טבע דומם ולאחרונה (2023) בעלי חיים. ציוריה נסחרים ומוצגים בתערוכות. כתחביב היא לומדת תיפוף. אתר האינטרנט הרשמי של אינגריד פלדמן אינגריד פלדמן, ברשת החברתית פייסבוק תערוכה של אינגריד פלדמן וליאור קימל אינגריד פלדמן, באתר "יופי" אמיתי גזית, סודות מחדר הכושר של אינגריד פלדמן, באתר nana10‏, 12 ביוני 2011 אינגריד פלדמן, במיזם "אישים" לתיעוד היצירה הישראלית [1] [2] ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
הלן דורון

הלן דורון (נולדה ב-5 בנובמבר 1955) היא בלשנית בריטית-ישראלית, מייסדת שיטת הלן דורון ללימוד אנגלית. דורון נולדה בלונדון ולמדה בלשנות וצרפתית באוניברסיטת רדינג. היא לימדה באוניברסיטת פואטייה ולאחר שסיימה את התואר השני, ייסדה את שיטת לימוד האנגלית הנקראת על שמה, שיטת הלן דורון. השיטה מלמדת אנגלית באמצעות שימוש במוזיקה, ובנוסף עושים המורים שימוש גם בשפת גוף ובפנטומימה במהלך הלימוד. דורון סיפרה שהיא קיבלה את הרעיון לפיתוח השיטה בכך ששמה לב שהמורים לאנגלית בבתי הספר יודעים ללמד רק דרך קריאה וכתיבה. מחקרים אף הראו ששיטה זו היא אחת השיטות היעילות והמוצלחות ללימוד אנגלית כשפה זרה, בעיקר כמקצוע בחירה. במסגרת השיטה הזו למדו יותר משני מיליון ילדים בעולם. היא נלמדת כיום בכ-850 מרכזים ב-30 מדינות בעולם, בהן, תאילנד, סין, ניגריה, פולין, איטליה, אקוודור, רוסיה וישראל. דורון מתגוררת בהררית. אתר האינטרנט הרשמי של הלן דורון בשיתוף הלן דורון, הלן דורון לשר החינוך בנט: "בטל את האיסור ללימודי אנגלית בגני ילדים ממלכתיים", באתר nrg הדס מנור, ‏קבוצת הלן דורון מקימה בגליל מטה בינלאומי על 3.17 דונם, באתר גלובס, 26 בספטמבר 2005 עדי הגין, עדיין לא יודעים מה יעשו כשיגדלו, באתר TheMarker‏, 4 בינואר 2013 Kate Jurman, Helen Doron as a Language Teaching Method - Insights from Parents, 2017-09-26 Krystyna Droździał-Szelest, Mirosław Pawlak, Review of doctoral research in second language acquisition, language learning and teaching in Poland (2006–2010), Language Teaching 45, 2012-07, עמ' 347–375 doi: 10.1017/S0261444812000055 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רבקה סייר

רבקה סייר (באנגלית: Rebecca Saire; נולדה ב-16 באפריל 1963) היא שחקנית וסופרת אנגלייה, שזכתה להכרה בגיל 14 כשגילמה את יוליה בעיבוד הטלוויזיוני של ה-BBC למחזה "רומיאו ויוליה". סייר נולדה בלונדון. היא למדה בבית הספר לבנות "Watford Grammar School for Girls" ובגיל 13 החלה ללמוד בבית הספר "גודולפין ולאטימר סקול" בהאמרסמית' במערב לונדון. ב-1978 כשהייתה בת 14 גילמה את יוליה במחזה "רומיאו ויוליה" מתוך סדרת המחזות השייקספיריים של ה-BBC. עוד הופיעה בטלוויזיה בתפקיד אמיליה סדלי בעיבוד משנת 1987 לרומן "יריד ההבלים". היא שיחקה בתפקיד שוֹנָה בדרמה "The Bill" של רשת ITV, והופיעה בתפקיד אורח בסדרה "קטעים עם פריי ולורי". בקולנוע הופיעה סייר בסרט "The Shooting Party" בכיכובו של ג'יימס מייסון. בתיאטרון שיחקה סייר בתפקיד מייבל במחזה "בעל אידיאלי", בתפקיד דיאנה במחזה "סוף טוב הכל טוב" ובתפקיד הנסיכה מרי במחזה "Crown Matrimonial". ב-1989 שיחקה בתפקיד אופליה במחזה "המלט" לצדו של מארק ריילנס בתפקיד הראשי בהפקה של הלהקה השייקספירית המלכותית. בשנת 2017 שיחקה לצד ג'מה ארטרטון וסם קלאפלין בסרט הדרמה הבריטי "שעתם היפה" ("Their Finest") בבימוי לונה שרפיג. סייר כתבה שלושה מחזות עבור רדיו ה-BBC שהופקו על ידי יון או'קלהאן (Eoin O'Callaghan): "Standing on Tiptoe" "The Detox" "Clapham Junction" - בחירת השבוע של רדיו טיימס סייר נשואה לשחקן רוג'ר אלאם ולהם שני ילדים. "Private Lives" בתפקיד סיביל בתיאטרון הלאומי "The Misanthrope" בתפקיד אליאנט בתיאטרון פיקדילי "בעל אידיאלי" בתפקיד מייבל בתיאטרון גילגוד "Travesties" בתפקיד גוונדלין עם RSC ובתיאטרון סאבוי "סוף טוב הכל טוב" בתפקיד דיאנה (RSC) "The School of Night" בתפקיד אודרי וולסינגהם (RSC) "A Jovial Crew" בתפקיד רייצ'ל (RSC) "המלט" בתפקיד אופליה ב-RSC בשנת 1989 "Crown Matrimonial" בתפקיד הנסיכה מרי בתיאטרון איבון ארנו ובסיור הופעות קרוליין, נסיכת ויילס במחזה "The People's Princess" פיליפה בתסכית "The Experiences of an Irish RM" סו בתסכית "The Small Back Room" ג'ואן גרינווד בתסכית "Kind Hearts" רבקה סייר, במסד הנתונים הקולנועיים IMDb (באנגלית) רבקה סייר, באתר AllMovie (באנגלית) רבקה סייר, באתר Rotten Tomatoes (באנגלית) רבקה סייר, באתר MusicBrainz (באנגלית) רבקה סייר, באתר Discogs (באנגלית) BBC Shakespeare: Romeo and Juliet BENITA ADESUYAN, There's more to Roger Allam than an arresting manner, express.co.uk, Apr 14, 2013
פרסבורגר

האם התכוונתם ל... אמריק פרסבורגר – מלחין הרב יוסף פרסבורגר יצחק פרסבורגר (נולד בשנת 1933) - הוא צייר ישראלי מויז'ש פרסבורגר – מתמטיקאי יהודי-פולני, שנספה בשואה. על שמו קרויים אריתמטיקת פרסבורגר ופרס פרסבורגר. שירלי פרסבורגר שמואל פרסבורגר (1930 – 13 ביולי 2004) - היה סגן קחצ"ר ומפקד חטיבה 9100, ממקימי תנועת שלומציון ומזכ"ל התנועה, מועמד הליכוד לראשות עיריית ירושלים. לא אישים בצק פרסבורגר – בצק שמרים פריך
Ghost (מיני-אלבום של סקיי פררה)

Ghost הוא מיני אלבומה השני של סקיי פררה אשר שוחרר ב-16 באוקטובר 2012 על ידי חברת התקליטים קפיטול רקורדס. המיני אלבום יצא כי אלבום הבכורה שלו עוקב לעיתים קרובות, עד אשר הוא יצא ב-2013 כ-Night Time, My Time. המיני אלבום מהווה שינוי מהשירים המוקדמים של פררה, אשר לרוב הכילו אלמנטים של דאנס-פופ. היא שיתפה פעולה עם המפיקים ג'ון בריאון, דב היינס, גרג קרוסטין, קאס מקומבס ואריאל רכטשייד כדי להגיע לסגנון הרצוי מבחינתה. המיני אלבום ברובו הוא סינת'פופ, למרות זאת הוא שונה מסגנונה השונה כי הוא מכיל גם אקוסטי, אינדי פופ וגל חדש. Ghost זכה לביקורת מעורבות ממבקרי המוזיקה, אשר העריכו את הגיוון של האלבום, אבל היו חלוקים בנוגע ללכידות האלבום. אחרי שפררה שחררה את השירים "17", "One" ו"Obsession", פררה הודיעה על כך שאלבום הבכורה שלה ייצא ב-11 בינואר 2011. בסופו של דבר זה הוחלף במיני האלבום הראשון שלה "As If", אשר יצא לאור ב-22 במרץ 2011. בנובמבר 2011, פררה הודיעה על כך שאלבום הבכורה שלה ייצא ב-2012, והודיעה על כך שסינגל הבכורה ייצא בפברואר. מאוחר יותר, היא חשפה שהיא עובדת עם ג'ון בריאון, גרג קרוסטין ושירלי מנסון על האלבום התוכנית להוציא מיני אלבום בשם Ghost נחשפה על ידי האתר פיצ'פורק ב-30 באוגוסט 2012. תמונת המיני האלבום צולמה על ידי הדי סלימאן ופורסמה על ידי פררה דרך חשבון הטוויטר שלה ב-17 בספטמבר. למרות שהאלבום תוכנן לצאת ב-2 באוקטובר, בסופו של דבר הוא יצא ב-16 באוקטובר בקנדה ובארצות הברית מידע על האלבום Ghost באתר MusicBrainz סטטוס בפייסבוק בו פררה הודיעה על זה ראיון בו היא מציינת את זה בפעם הראשונה הידיעה באתר פיצ'פורק ידיעה על כך הערה 3 ב-iTunes מצוין שהאלבום יצא ב-16 באוקטובר
קפיצה למים באולימפיאדת ריו דה ז'ניירו (2016)

תחרויות הקפיצה למים באולימפיאדת ריו דה ז'ניירו התקיימו בין התאריכים 7 באוגוסט עד ה-20 באוגוסט במרכז ספורט המים מריה לנק השוכן בבארה דה טיז'וקה, ריו דה ז'ניירו. התחרויות התקיימו בארבע קטגוריות: קפיצות ממקפצה בגובה 3 מטרים, קפיצות סינכרוניות ממקפצה בגובה 3 מטרים, קפיצות מפלטפורמה בגובה 10 מטרים וקפיצות סינכרוניות מפלטפורמה בגובה 10 מטרים. בכל קטגוריה התקיימו תחרויות נפרדות לגברים ולנשים, סה"כ התקיימו שמונה תחרויות שונות. סין הובילה ברוב התחרויות וקטפה 7 מתוך 8 מדליות הזהב. במהלך היום השלישי לתחרויות הפכו מי הבריכה לירוקים. בתחילה טענו המארגנים כי מדובר באצות שגדלו במים עקב תנאי החום והחוסר ברוח בבריכה. ההסבר לא הניח את הדעת, שכן המים בבריכה הסמוכה בה נערכו משחקי הכדורמים נותרו כחולים. לבסוף הודו המארגנים כי השינוי בצבע נבע מכך שלבריכה נשפכו 160 ליטר של מימן על-חמצני. לאחר מכן נשאבו המים והוחלפו במים חדשים. בתחרויות הקפיצה למים לקחו חלק 136 ספורטאים מ-29 מדינות שנבחרו בהתאם לכללים הבאים: כל מדינה רשאית לשלוח לתחרות מקסימום 16 מתחרים (עד שמונה גברים ושמונה נשים). בתחרויות היחידים כל מדינה רשאית לשלב עד שני מתחרים וזוג אחד בתחרויות הזוגיות. התנאי להשתתפות בתחרויות האישיות הוא עמידה באחד או יותר מהקריטריונים הבאים: ספורטאים שדורגו באחד מ-12 המקומות הראשונים בכל תחרות באליפות העולם שהתקיימה בשנת 2015. הזוכים באליפות היבשת בכל אחת מחמש היבשות. התנאי להשתתפות בתחרויות הזוגיות הוא עמידה באחד או יותר מהקריטריונים הבאים: זוגות שדורגו באחד משלושת המקומות הראשונים בכל תחרות באליפות העולם שהתקיימה בשנת 2015. זוגות שדורגו באחד מארבעת המקומות הראשונים בכל אחת מתחרויות הגביע העולמי במהלך שנת 2016. ברזיל, כמארחת המשחקים, קיבלה כרטיס חופשי. הטבלה ממוינת על פי שיטת הספירה של "זהב תחילה". קפיצה למים במשחקים האולימפיים מדיה וקבצים בנושא קפיצה למים באולימפיאדת ריו דה ז'ניירו בוויקישיתוף תחרויות הקפיצה למים באתר הרשמי של האולימפיאדה אז מה הפך את המים בבריכות בריו לירוקים?, באתר כלכליסט, 15 באוגוסט 2016 הטבלה מעודכנת נכון ל-21 באוגוסט 2016 בשעה 23:41 לפי שעון ישראל, על פי האתר הרשמי של האולימפיאדה.
רעמסס השני (טנק)

רעמסס השני (ערבית: رمسيس 2; תעתיק מדויק: רמסיס 2) הוא שמה של השבחה מצרית לטנקי ה-T-54 הישנים אשר נמצאים בשירות צבא מצרים. במהלך שנים רבות היה מושתת חיל השריון המצרי על טנקי ה-T-54 הסובייטים מתוצרת ברית המועצות. לאור התיישנותם, והתקרבותה של מצרים למערב, החלה מצרים לקלוט נשק מערבי בעיקר מתוצרת אמריקאית, ובין היתר מצרים קיבלה מאות טנקי M60 פטון אמריקאים החל משנת 1979 ועד לשנת 1988, והם הפכו לעמוד השדרה של השריון המצרי. בשל כך, רצתה מצרים להחליף חלק מחלקי ה-T-54 לחלקים זהים לאלו של הפטון. בשל העובדה כי הצבא המצרי רצה אחידות בדגמי הטנקים, במטרה להקל את הנטל הלוגיסטי, ומאחר וטנקי הפטון הוכחו כמוצלחים עבור המדינה. מצרים חתמה בשנת 1984 עם חברת בת של קרייזלר חוזה על שדרוג של הטנקים, שהיו עתידים להיקרא T-54E (משמעות ה-E היא Egypt). בשנת 1990 החלו הניסויים באב טיפוס, אך התוכנית התעכבה בשל רצון של מצרים לטנק מערכה חדש. לבסוף, לאחר עיכובים רבים, ההשבחה יצאה לדרך בשנת 2004, ועד לשנת 2005 נסתיימה ההשבחה שבמהלכה הושבחו 425 טנקים מצרים, שזכו לכינוי רעמסס השני (Ramses II). למעשה, תותח הטנק והמנוע היו אמורים להיות מוחלפים לאלו של ה-M60A3 פטון, אך בסופו של דבר בחרה מצרים במנוע עוצמתי יותר. נוספו לוחות מיגון עבור הצדדים ובחזית וגם בצריח. הטנק צויד במערכת הגנה מפני איומים בלתי קונבנציונליים ונוספה לו מערכת מיזוג אוויר סטנדרטית, זאת בנוסף למערכת כיבוי אש אוטומטית ו-6 מדוכות עשן. המנוע בטנק הוחלף למנוע דיזל מדגם TCM AVDS-1790-5A לו הספק של 908 כ"ס (677 קילוואט), ותיבת הילוכים עם שישה הילוכים. נוספו צינורות פליטה חדשים ומכל דלק גדול יותר בנפח של 1,312 ליטר, שהאריך משמעותית את טווח הפעולה, אך גם את גודל הטנק, והוסיף גלגל נוסף למזקו"ם. כמו כן, הוחלף המזקו"ם למזקו"ם ויקרס, הזהה לזה שבטנק ה-M-60. תותח הטנק הוחלף לתותח הזהה לזה של ה-M60 פטון. תותח מדגם M-68, והוא למעשה נגזרת אמריקאית של תותח ה-L7 הבריטי, לו קוטר של 105 מ"מ וקצב אש של עד 10 פגזים בדקה. נוספה עבור התותחן מערכת ראיית לילה ומד טווח לייזר, כמו כן הוחלפו הפריסקופים של התותחן ומערכת בקרת האש הוחלפה לזהה לזו של טנק ה-M60A3. הטנק חמוש ב-34 פגזים בסך הכל. כמו כן, למפקד יש תקשורת רדיו עם טנקים אחרים. לטנק חימוש משני בדמות מקלע מקביל 7.62 מ"מ עם 3,500 כדורים, מקלע כבד 12.7 מ"מ (0.5 אינץ') מדגם M2 בראונינג עם 200 כדורים ו-6 מדוכות עשן שבכל אחת שני רימונים למטרות מיסוך. טירן (טנק) T-55/54 מדיה וקבצים בנושא רעמסס השני בוויקישיתוף IISS Military Balance 2007, p.221 David Bocquelet Ramses II באתר Tanks Encyclopedia בתאריך 14 בדצמבר 2014 RAMSES II באתר Army Guide T-54E Ramses II באתר GlobalSecurity
המלכודת

האם התכוונתם ל... המלכודת (שעשועון) – שעשועון טלוויזיה בהגשת דידי הררי ששודר בערוץ הראשון בשנת 2002. המלכודת (סרט) – סרט קולנוע קנדי משנת 2014 בכיכובם של ברוס גרינווד וקסבייה דולן. המלכודת (2012) – סרט אמריקאי בכיכוסים של אריק באנה ואוליביה ויילד המלכודת (רומן) – ספר ידוע של אמיל זולא